রুস্তম আলী ফরাজী বলেন, প্রধানমন্ত্রী দেশকে এগিয়ে নিতে নিরলসভাবে কাজ করে যাচ্ছেন, অন্যদিকে কতিপয় ব্যক্তি অনিয়ম, দুর্নীতি ও গাফিলতির মাধ্যমে তাঁর প্রচেষ্টাকে ব্যাহত করার চেষ্টা করে যাচ্ছে। সরকারি কর্মকর্তা-কর্মচারীদের বেতন বাড়ানো সত্ত্বেও ঘুষ চলছে। ঘুষ ছাড়া ভূমি জরিপ হয় না। বিদ্যুতের লাইনের জন্য ঘুষ দিতে হয়। এমনকি হাসপাতালসহ সেবা খাতেও ঘুষ চলছে। মাদকের বিরুদ্ধে অভিযানকে স্বাগত জানিয়ে তিনি উন্নয়ন ও অগ্রগতির স্বার্থে সুশাসন নিশ্চিত ও সন্ত্রাস-দুর্নীতিমুক্ত সমাজব্যবস্থা গড়ে তোলার আহ্বান জানান।